**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Մոնիթորինգի, գնահատման և սոցիալական երաշխիքների ապահովման մասնագետ**

**Հղում No.** (համաձայն Գնումների Պլանի): **SPAP II-C-3.5.4/A**

ՀՀ Աշխատանքի և սոցիալական հարցերի նախարարությունը Համաշխարհային բանկի «Սոցիալական պաշտպանվածության վարչարարության երկրորդ» վարկային ծրագրի շրջանակում **«Մոնիթորինգի, գնահատման և սոցիալական երաշխիքների ապահովման մասնագետ»-ի** հանձնարարականի իրականացման համար խորհրդատու ընտրելու նպատակով հայտարարվում է անհատ խորհրդատուի ընտրության մրցույթ:

**Հանձնարարականի նպատակն է՝** ընտրել Ծրագրի մոնիթորինգի, գնահատման (ՄԳ) և սոցիալական երաշխիքների ապահովման մասնագետ (այսուհետ` Խորհրդատու), ով ժամանակին ու արդյունավետ կերպով կմշտադիտարկի և գնահատի ՍՊՎԾ-2-ի առաջընթացն ու արդյունքները, կտեղեկացնի ԾՀԳ-ին դրանց մասին, ինչպես նաև կգնահատի և կկառավարի ՍՊՎԾ II\_ի սոցիալական ազդեցությունները:

Ծառայությունները նախատեսվում է իրականացնել **մոտ 9** ամսվա ընթացքում:

*Խորհրդատուն մոնիթորինգի և գնահատման շրջանակներում պետք է իրականացնի հետևյալ աշխատանքները`*

* մշտադիտարկի ծրագրի շրջանակներում իրականացվող միջոցառումների մոնիթորինգին վերաբերող բազմամյա գործընթացներն ու դրանց արդյունքները,
* Հետևի ծրագրի բաղադրիչներից յուրաքանչյուրի համար նախապես համաձայնեցված արդյունքների ուղղությամբ կատարվող առաջընթացին և վերլուծի նախապես սահմանված ցուցիչների հետ դրանց համապատասխանությունը,
* ժամանակին և հստակ կերպով ամփոփի ծրագրի առաջնթացը` նախապես համաձայնեցված ՀԲ հետ համաձայնեցված ձևաչափով, ներառյալ երկշաբաթական կամ այլ հաճախականությամբ ծրագրի առաջընթացի հաշվետվությունը՝ համաձայն Վարկային համաձայնագրի, ինչպես նաև համաձայնեցված գործողությունների թարմացումները՝ համաձայն Բանկի առաքելությունների հուշագրի:
* փաստագրի լավագույն փորձը և քաղված դասերը՝ արտացոլելով դրանք ԾՀԳ-ի համակարգող/ԱՍՀՆ-ին և Համաշխարհային բանկին ներկայացվող հաշվետվություններում և այլն,

*Խորհրդատուն սոցիալական երաշխիքների ապահովման շրջանակներում պետք է իրականացնի հետևյալ աշխատանքները`*

* Հետևի, որ ծրագիրը, դրա կապալառուներն ու իրականացնող գործընկերները գործեն ՍՊՎԾ-2-ի ՎՔՇ-ին համապատասխան,
* Հետևի Վերաբնակեցման գործողությունների պլանների (ՎԳՊ) պատրաստմանը, եթե այդպիսիք պահաջվում են ՎՔՇ պայմաններին համաձայն,
* Անհրաժեշտության դեպքում հետևի ՎԳՊ իրականացման ընթացքին ու որակին (այդ թվում այնպիսի կողմերին, ինչպիսիք են հանրային խորհրդակցության, բողոքների բավարարման մեխանիզմները և այլն),
* Վերաբնակեցման որևէ պոտենցյալ ռիսկի դեպքում գնահատի վերաբնակեցման և փոխհատուցման գործընթացներից վերաբնակեցված անձանց բավարարության աստիճանը և այլն:

**Խորհրդատուն պետք է բավարարի հետևյալ որակավորման չափանիշներին և պետք է ունենա`**

* բարձրագույն մասնագիտական կրթություն` սոցիոլոգիայի, վիճակագրության, տնտեսագիտության կամ այլ համապատասխան բնագավառում,
* ՄԳ միջոցառումների և համայնքների զարգացման ծրագրերի իրականացման առնվազն 5 տարվա աշխատանքային փորձ, ցանկալի է սոցիալական պաշտպանության ոլորտում/կապված,
* սոցիալական պաշտպանության բնագավառում հետազոտությունների իրականացման փորձ, ինչպես նաև տեխնիկական աջակցության ծրագրերի նախագծման և իրականացման մասնակցություն,
* սոցիալական կայունության հարցերի հետ առնչվելու փորձ, ներառյալ գենդերային զգայունությունը, սոցիալական այլ չափանիշներով խոցելի խմբերի ներգրավումը, շահառուների հետ խորհրդակցությունը, քաղաքացիների ներգրավումը և բողոքների բավարարումը,
* մոնիթորինգային հետազոտությունների իրականացման առնվազն 2 հաջողված փորձ (բնակչության սոցիալական պաշտպանության ոլորտում նման հետազոտությունների փորձը կդիտվի որպես առավելություն),
* ՀՀ սոցիալական պաշտպանության ոլորտի օրենսդրության, քաղաքականության լավ իմացություն,
* սոցիալական անվտանգության նորմերի և սոցիալական երաշխիքների քաղաքականությունների հետ կապված փորձ,
* գերազանց կազմակերպական և հաղորդակցական հմտություններ,
* հայերենի գերազանց և գրավոր/բանավոր անգլերենի աշխատանքային իմացություն,
* համակարգչային գրագիտություն:

Վերը շարադրված պահանջներին համապատասխանող անհատ խորհրդատուները կարող են մինչև 2023 թվականի **հունվարի 9-ը, ժամը 18.00**-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով՝

Էլ. փոստ infospap@mlsa.am

ՀՀ Աշխատանքի և սոցիալական հարցերի նախարարություն

Սոցիալական պաշտպանության վարչարարության երկրորդ ծրագրի

համակարգման գրասենյակ

ՀՀ, ք. Երևան, Կառավարական տուն 3

Հեռախոս (037410) 528702